
Az idén hatodik alkalommal kiosztandó díj zsűrije tíz pályázatra szűkítette a díj várományosait.
Migranten opsluiten in een kooi in Albanië: Itália doet het, Nederland wil het (Ketrecbe zárt migránsok Albániában – Olaszország már bevezette, Hollandia is átvenné)
De Correspondent (Hollandia)
War Made Sustainable: how green investment funds bankroll the arms industry with EU backing (Fenntarthatóvá tett háború: hogyan finanszírozzák a fegyveripart uniós pénzből a zöld beruházási alapok)
A Voxeurop (Franciaország) által koordinált feltáró munka az El País (Spanyolország), az IrpiMedia (Olaszország) és a Mediapart (Franciaország) részvételével zajlott
Protagonista Podcast
investigace.cz (Csehország)
Russian Secrets. So schützt Putin seine Atomwaffen (Oroszország titkai – Így védi Putyin az atomfegyvereit)
Norddeutscher Rundfunk (NDR), Westdeutscher Rundfunk (WDR) and Süddeutsche Zeitung (SZ) (Németország) együttműködésben a Le Monde (Franciaország), L’Espresso (Olaszország), ICIJ (USA), Kyodo (Japán), NRK (Norvégia), Pointer (Hollandia), SVT (Svédország), The Times (Egyesült Királyság), Washington Post (USA) sajtóorgánumokkal
Groundbreaking analysis by indegazette.be: Zeebrugge still the most important European arrival port for Russian polar gas (Az indegazette.be forradalmi tényfeltáró munkája: Zeebrugge továbbra is az orosz sarkvidéki gáz legfőbb belépési pontja Európába)
Indegazette.be (Belgium)
How Big Tech wrote secrecy into EU law to hide data centres’ environmental toll (Jogszabályba épített titoktartás, avagy hogyan marad rejtve a technológiai óriáscégek adatközpontjainak környezeti hatása)
Investigate Europe; megjelent többek között a következő médiapartnereknél: Altreconomia (Olaszország), Die Zeit (Németország), El País (Spanyolország), EU Observer (Belgium), The Guardian (Egyesült Királyság), The Journal (Írország), Le Monde (Franciaország), Público (Portugália) és Tech Policy Press (USA)
Depredadores en TikTok 2: un bufé libre para más de 1.300 pedófilos (Online ragadozók és a TikTok 2 – Svédasztal több mint 1300 pedofilnak)
Maldita.es (Spanyolország)
Noticias falsas, víctimas reales (Kamu hírek, valódi áldozatok)
EFE Verifica (Spanyolország)
Platená nenávisť: Útoky na novinárov najviac sponzorovali politici na Slovensku a v Maďarsku, platformy nezakročili (Fizetett gyűlölet: az újságírók elleni támadásokat sok esetben szlovák és magyar politikusok finanszírozták, a platformok félrenéztek)
Ján Kuciak Oknyomozó Központ (Szlovákia) a Frontstory.pl (Lengyelország), az Investigace.cz (Csehország) és a VSquare.org (Lengyelország) közreműködésével
They protect the law while breaking it: Inside Europol’s Shadow IT System (Törvénysértő jogvédelem: az Europol számítógépes árnyékrendszere)
Solomon (Görögország), CORRECTIV (Németország) és Computer Weekly (Egyesült Királyság)
További információ itt található a döntősökről
2026. május 4. és július 31. között a 27 uniós országból több száz újságíró nyújtott be pályázatot. Az összesen 344 projekt közül tíz jutott a döntőbe.
Az Európai Parlament 2026. október 21-én, szerdán este jelenti majd be a győztest, és adja át ünnepélyesen a díjat a Daphne Caruana Galiziáról elnevezett strasbourgi sajtótermében. A tíz döntős meghívást kap az ünnepélyes díjátadásra, valamint a sajtószabadságról tartott aznapi szemináriumra.
Az akkreditált újságírók mindkét programon részt vehetnek, nekik a későbbiekben küldünk meghívót.
Sajtószeminárium a díjátadás előtt
Az Európai Parlament sajtószolgálata a díjátadást megelőzően sajtószemináriumot szervez. A szemináriumon elemzik az újságírók szerepét a mai világban, illetve az őket fenyegető veszélyeket, különös figyelmet fordítva Daphne Caruana Galizia és Jan Kuciak még megoldatlan ügyeire. A sajtószemináriumon részt vesz Anna Politkovszkaja lánya, Vera Politkovszkaja is.
Kérjük, regisztráljon a programra és/vagy az interjúkra október 15-án 15:00 óráig ezen a linken. Így pontosabban meg tudjuk határozni a résztvevők számát, és meg tudjuk szervezni az interjúkat a döntősökkel és az előadókkal.
A díjról
A Daphne Caruana Galizia újságírói díjat 2020-ban alapította az Európai Parlament. Állampolgárságtól függetlenül minden hivatásos újságíró és bármilyen szakmai csoportosulás pályázhat rá. Pályaműként olyan oknyomozó anyagot kell benyújtaniuk, amely a 27 uniós tagállam egyikében már megjelent a sajtóban vagy más médiában. A pályázók közül a sajtó és a civil társadalom, valamint a főbb európai újságíró-szövetségek képviselőiből álló, független páneurópai zsűri választja ki a győztest. Az elismerés és a 20 ezer eurós pénzdíj jól szemlélteti, hogy a Parlament elkötelezetten támogatja az oknyomozó újságírást, és fontosnak tartja a szabad sajtót. Idén rekordszámú, 344 pályázat érkezett be.
Korábbi évek díjazottjai
2025 – A Follow the Money platform által koordinált oknyomozó projekt az orosz kőolaj-kereskedelmi szankciók kijátszását segítő rejtett pénzügyi hálózatok felderítésére
2024 – Kísérő nélküli menekült gyermekek eltűnését feltáró oknyomozó projekt (Lost in Europe)
2023 – A Pílosz partjainál történt hajótöréssel kapcsolatos közös oknyomozás (a Solomon ügynökség, a Forensis, az StrgF/ARD és a The Guardian együttműködése nyomán)
2022 – Clément Di Roma és Carol Valade „Orosz befolyás a Közép-afrikai Köztársaságban” című dokumentumfilmje (ARTE/France24/Le Monde)
2021 – A Forbidden Stories által koordinált „Pegasus projekt”
Ki volt Daphne Caruana Galizia?
A máltai újságírónő, blogger, korrupcióellenes aktivista főként korrupciós ügyekről, pénzmosásról, szervezett bűnözésről, a máltai állampolgársági papírok adásvételéről és a kormány Panama-iratokban való érintettségéről tudósította a nyilvánosságot. Folyamatos zaklatásnak volt kitéve, többen megfenyegették, mígnem 2017. október 16-án egy autóba rejtett pokolgép oltotta ki az életét. A máltai hatóságok tétlensége és félresiklott nyomozása óriási felháborodást keltett, és végül Joseph Muscat miniszterelnök lemondásához vezetett. A súlyos mulasztások miatt 2019 decemberében a Parlament felkérte az Európai Bizottságot, hogy saját hatáskörében tegyen lépéseket. A képviselők azóta is többször megvizsgálták a kérdést, többek között egy 2023-as állásfoglalásukban, amelyben kiemelték, hogy nem halad kellő ütemben a felelősök bíróság elé állítása. Máig mindössze öt személyt sikerült a gyilkosságban való bűnrészesség vádjával bebörtönözni, a merénylet kitervelőjét azonban még nem sikerült elítélni.

Sajtókapcsolat:
· Daphne Caruana Galizia Journalism Prize secretariat - A díjjal foglalkozó titkárság
· info@daphnejournalismprize.eu
Eredeti tartalom: Európai Parlament Magyarországi Kapcsolattartó Irodája
Továbbította: Helló Sajtó! Üzleti Sajtószolgálat
Ez a sajtóközlemény a következő linken érhető el:https://hellosajto.hu/33290/daphne-caruana-galizia-ujsagiroi-dij-a-tiz-idei-dontos/

